**VIEŠŲJŲ PIRKIMŲ TARNYBOS PRIE LIETUVOS RESPUBLIKOS VYRIAUSYBĖS DIREKTORIAUS**

**ĮSAKYMAS**

**DĖL VIEŠŲJŲ PIRKIMŲ TARNYBOS DIREKTORIAUS 2004 M. GRUODŽIO 31 D. ĮSAKYMO NR. 1S-82 „DĖL KELEIVIŲ PERVEŽIMO ORO TRANSPORTU PASLAUGŲ (AVIABILIETŲ) VIEŠOJO PIRKIMO DOKUMENTŲ RENGIMO REKOMENDACIJŲ PATVIRTINIMO“ PAKEITIMO**

2007 m. rugsėjo 18 d. Nr. 1S-45

Vilnius

Vadovaudamasis Lietuvos Respublikos viešųjų pirkimų įstatymo (Žin., 1996, Nr. [84-2000](https://www.e-tar.lt/portal/lt/legalAct/TAR.C54AFFAA7622); 2006, Nr. [4-102](https://www.e-tar.lt/portal/lt/legalAct/TAR.C0DE35FFA738)) 8 straipsnio 2 dalies 1 punktu, pakeičiu Viešųjų pirkimų tarnybos prie Lietuvos Respublikos Vyriausybės direktoriaus 2004 m. gruodžio 31 d. įsakymu Nr. 1S-82 „Dėl keleivių pervežimo oro transportu paslaugų (aviabilietų) viešojo pirkimo dokumentų rengimo rekomendacijų patvirtinimo“ (Žin., 2005, Nr. [8-261](https://www.e-tar.lt/portal/lt/legalAct/TAR.6071E24C5DCE)) patvirtintas:

1. Keleivių pervežimo oro transportu paslaugų (aviabilietų) viešojo pirkimo dokumentų rengimo rekomendacijas:

1.1. išdėstau 1 punktą taip:

„1. Keleivių pervežimo oro transportupaslaugų (aviabilietų)viešojo pirkimo dokumentų rengimo rekomendacijų (toliau – Rekomendacijų) tikslas – padėti perkančiosioms organizacijoms organizuoti ir vykdyti keleivių pervežimo oro transportu paslaugų viešuosius pirkimus, reglamentuojamus Lietuvos Respublikos viešųjų pirkimų įstatymo (Žin., 1996, Nr. [84-2000](https://www.e-tar.lt/portal/lt/legalAct/TAR.C54AFFAA7622); 2006, Nr. [4-102](https://www.e-tar.lt/portal/lt/legalAct/TAR.C0DE35FFA738)).“;

1.2. išdėstau 4 punktą nauja redakcija:

„Rekomendacijos nėra privalomos ir yra rekomendacinio pobūdžio dokumentas, kuris turi palengvinti konkurso sąlygų parengimą. Už konkretaus pirkimo dokumentus yra atsakinga perkančioji organizacija.“;

1.3. išdėstau 5 punktą taip:

„5. Perkančioji organizacija, rengdama pirkimo dokumentus, turi:

5.1. laikytis Viešųjų pirkimų įstatymo 3 straipsnyje nustatytų viešųjų pirkimų pagrindinių principų ir siekti nustatyto pirkimo tikslo;

5.2. taupyti pirkimo procedūroms skirtą laiką, lėšas ir kitus išteklius.“;

1.4. išdėstau 6 punktą taip:

„6. Rekomendacijose pateikiami siūlymai, kaip tiksliau apibūdinti pirkimo objektą (parengti techninę specifikaciją), suformuluoti reikalavimus pasiūlymo rengimui, nustatyti pasiūlymų vertinimo kriterijus ir sąlygas, pirkimo sutarties svarbiausias nuostatas. Rengiant keleivių pervežimo oro transportupaslaugų (aviabilietų)viešojo pirkimo dokumentus taip pat būtina vadovautis Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 25 d. įsakymu Nr. 1S-21 patvirtinta Viešojo pirkimo-pardavimo sutarčių kainodaros nustatymo metodika (Žin., 2003, Nr. [22-944](https://www.e-tar.lt/portal/lt/legalAct/TAR.89FF7123B1E0); 2006, Nr. [16-576](https://www.e-tar.lt/portal/lt/legalAct/TAR.2502A9AE82DC)).“;

1.5. išdėstau 7 punktą taip:

„7. Rengiant pirkimo dokumentus rekomenduojama vadovautis:

7.1. Viešųjų pirkimų tarnybos prie Lietuvos Respublikos Vyriausybės direktoriaus 2003 m. spalio 20 d. įsakymu Nr. 1S-100 patvirtintomis Tiekėjų kvalifikacijos vertinimo metodinėmis rekomendacijomis (Žin., 2003, Nr. [103-4623](https://www.e-tar.lt/portal/lt/legalAct/TAR.219D30807D19); 2007, Nr. [66-2595](https://www.e-tar.lt/portal/lt/legalAct/TAR.EA9790C0741B)).

7.2. Viešųjų pirkimų tarnybos prie Lietuvos Respublikos Vyriausybės direktoriaus 2003 m. gruodžio 31 d. įsakymu Nr. 1S-121 „Dėl standartinių pirkimo dokumentų patvirtinimo“ (Žin., 2004, Nr. [12-368](https://www.e-tar.lt/portal/lt/legalAct/TAR.095BCA8118F2); 2007, Nr. [4-198](https://www.e-tar.lt/portal/lt/legalAct/TAR.D0ED7A3876CB)) patvirtintais standartiniais pirkimo dokumentais.“;

1.6. išdėstau 8.3 papunktį taip:

„8.3. Reikalavimai dėl persėdimų ar nakvynės tarpiniame oro uoste.“;

1.7. papildau 11 punktą 11.3 papunkčiu:

„11.3. Jeigu perkančioji organizacija pirkimo dokumentuose nurodo skrydžius su persėdimais, ji turėtų nurodyti, kad tai kelionė, kai su persėdimais skrendama į paskirties vietą ir su persėdimais grįžtama atgal.“;

1.8. išdėstau 16 punktą taip:

„16. Perkančiajai organizacijai pirkimo dokumentuose rekomenduojama pateikti reikalavimus dėl aviabilieto keitimo galimybės. Siūlomi tokie šio reikalavimo variantai: aviabilietas keičiamas be apribojimų, keičiamas su vežėjo nustatytais apribojimais (bauda aviakompanijai), nekeičiamas.“;

1.9. išdėstau 17 punktą taip:

„17.Perkančiajai organizacijai pirkimo dokumentuose rekomenduojama pateikti reikalavimus dėl aviabilieto grąžinimo galimybės. Siūlomi tokie šio reikalavimo variantai: aviabilietas grąžinamas be apribojimų, grąžinamas su vežėjo nustatytais apribojimais (bauda aviakompanijai), negrąžinamas.“;

1.10. išdėstau 24 punktą taip:

„24. Rekomenduojama pirkimo dokumentuose nustatyti pareigą tiekėjui pagrįsti siūlomas kainas. Todėl kartu su pasiūlymu turėtų būti pateikiama aviakompanijos arba rezervacinės sistemos pažyma arba sutarties kopija, patvirtinta tiekėjo, kad siūlomos vežėjo kainos bei privalomi biliete nurodyti mokesčiai (nuo tiekėjo nepriklausomos kainos dalys) yra nurodyti teisingai. Tais atvejais, kai gauti tokią pažymą sunku, pvz., aviakompanija yra kitoje šalyje, tiekėjas su pasiūlymu galėtų pateikti faksu atsiųstą ir tiekėjo patvirtintą aviakompanijos pažymą.“;

1.11. išdėstau 26 punktą taip:

„26. Perkančioji organizacija turėtų nurodyti vertinamos paslaugos pirkimo kainos sudėtį. Rekomenduojama vertinti paslaugos pirkimo kainą, kurią sudaro aviakompanijos kaina (tarifas), visi privalomi mokesčiai (oro uosto, kuro, saugos mokesčiai), tiekėjo taikomas aptarnavimo mokestis bei kiti Lietuvos Respublikos įstatymais nustatyti mokesčiai, kurie gali padidinti perkamų paslaugų kainą. Rekomenduojama nustatyti, kad, jei tiekėjas siūlo nuolaidą, jis turi pagrįsti ir įrodyti, kad ši nuolaida neviršija aviakompanijos nustatyto komisinio mokesčio. Tiekėjas taip pat gali būti paprašytas įrodyti, kad tokio dydžio komisinis mokestis jam bus taikomas visą sutarties su perkančiąja organizacija laikotarpį.“

1.12. išdėstau 29 punktą taip:

„29. Perkančioji organizacija, atsižvelgdama į pirkimo objekto vertę ir sudėtingumą, nustato minimalius tiekėjų kvalifikacinius reikalavimus. Šie reikalavimai turi būti konkretūs, aiškūs, jie negali dirbtinai riboti konkurencijos.

Perkančioji organizacija, norėdama gauti kokybiškesnį aptarnavimą ir sudaryti sutartį su kuo aukštesnės kvalifikacijos tiekėju, gali atlikti kvalifikacinę tiekėjų atranką. Tokiu atveju perkančiajai organizacijai kvalifikacinės atrankos kriterijais rekomenduojama pasirinkti tiekėjo technines galimybes apibūdinančius kriterijus, pavyzdžiui, informacinės paslaugų teikimo linijos buvimą, aptarnavimo laiką, kitų papildomų su perkamomis paslaugomis susijusių paslaugų, charakteristikas.“;

1.13. 31 punkto 2 pastraipoje išbraukiu skaičių „31“ ir išdėstau taip:

„31. Rekomenduotina pirkimo sutartis sudaryti ilgesniam laikotarpiui arba numatyti galimybę pratęsti sudarytas sutartis. Rekomenduojama sutartyje numatyti papildomų aviabilietų, kurių sutarties sudarymo dienai neįmanoma numatyti, įsigijimo galimybę. Perkančioji organizacija informaciją apie papildomus pirkimus turėtų nurodyti pirkimo dokumentuose. Papildomai perkamų aviabilietų dalis, lyginant su kitais sutartyje numatytais pirkimais, turi būti nedidelė.“

1.14. išdėstau 34.1 punktą taip:

„34.1. Sudarant sutartį užfiksuoti vidutines sutarties sudarymo metu galiojančias vidutines rinkos kainas. Jos gali būti apskaičiuojamos išnagrinėjus bent 3 aviakompanijų, kurios parduoda bilietus perkančiajai organizacijai reikalingais maršrutais, kainas. Apskaičiavus šių aviakompanijų siūlomų kainų vidurkius, jie įrašomi į sutartį.“;

1.15. papildau nauju 39 punktu ir jį išdėstau taip:

„39. Sutartyje nustatoma, kad pirkimo sutarties sąlygos sutarties galiojimo laikotarpiu negali būti keičiamos.“;

1.16. išdėstau 1 priedą taip:

„Keleivių pervežimo oro transportu paslaugų

(aviabilietų) viešojo pirkimo dokumentų rengimo rekomendacijų 1 priedas

Bendros pastabos

Tam, kad perkančioji organizacija iš visų tiekėjų gautų vienodą ir tarpusavyje palyginamą informaciją, pirmame priede pateiktas lenteles rekomenduojama įtraukti į tiekėjams su pirkimo dokumentais teikiamą pasiūlymo formą. Taip pat rekomenduojama pirkimo dokumentuose nurodyti, kad aviabilieto kaina lentelėse turi būti pateikta su rekomendacijų 26 punkte nurodytais mokesčiais.

Kainų lentelės

1 lentelė.Tiesioginių skrydžių verslo klase kainos\*

|  |  |  |  |  |
| --- | --- | --- | --- | --- |
| Maršrutas | Maršruto lyginamasis svoris | Aviabilieto kaina, Lt | Aviakompanijos kodas | Perskaičiuota kaina, Lt |
|  |  |  |  |  |
|  |  |  |  |  |
|  |  |  |  |  |
| **Vidutinė kaina (perskaičiuotų kainų suma), Lt** |  |

*\*Kelionėms verslo klase netaikomi jokie apribojimai.*

2 lentelė.Tiesioginių skrydžių ekonomine klase, aviabilietus rezervuojant ir išperkant be apribojimų, kainos\*

|  |  |  |
| --- | --- | --- |
| Maršrutas | Maršruto lyginamasis svoris | Perskaičiuota kaina, Lt |
| Aviabilieto kaina, Lt | Aviakompanijos kodas | Iš viso (3x2), Lt | Iš viso |
| **1** | **2** | **3** | **4** | **5** | **6** |
|  |  |  |  |  |  |
|  |  |  |  |  |  |
|  |  |  |  |  |  |
| Vidutinė kaina (lentelės 15 stulpelyje pateiktų kainų suma), Lt |  |

*\* Kai minimali kelionės trukmė – 2 paros.*

3 lentelė**.** Tiesioginių skrydžių ekonomine klase, aviabilietus rezervuojant ir išperkant su apribojimais, kainos

|  |  |  |  |  |  |  |
| --- | --- | --- | --- | --- | --- | --- |
| Maršrutas | Maršruto lyginamasis svoris | Kelionės trukmė – 2 paros | Kelionės trukmė – 3 paros | Kelionės trukmė – ilgiau kaip 3 paros  | Kelionė pagal savaitgalio taisyklę | Perskaičiuota kaina, Lt |
| Aviabilieto kaina, Lt | Iš viso (3x2), Lt | Aviakompanijos kodas | Aviabilieto kaina, Lt | Iš viso (6x2), Lt | Aviakompanijos kodas | Aviabilieto kaina, Lt | Iš viso (9x2), Lt | Aviakompanijos kodas | Aviabilieto kaina, Lt | Iš viso (12x2), Lt | Aviakompanijos kodas | Iš viso (4+7+10+13)/4 |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| Vidutinė kaina (lentelės 15 stulpelyje pateiktų kainų suma), Lt |  |

4 lentelė**.** Skrydžiųsu persėdimais į Europos miestus verslo klase kainos

Ši lentelė tokia, kaip ir 1 lentelė.

5 lentelė.Skrydžių su persėdimais į Europos miestus ekonomine klase, aviabilietus rezervuojant ir išperkant be apribojimų, kainos

Ši lentelė tokia, kaip ir 2 lentelė.

6 lentelė**.** Skrydžių su persėdimais į Europos miestus ekonomine klase, aviabilietus rezervuojant su išpirkimo apribojimais, kainos

Ši lentelė tokia, kaip ir 3 lentelė.

7 lentelė.Viso pasiūlymo vidutinė kaina

|  |  |
| --- | --- |
| **Kainų lentelių Nr.** | **Lentelėse apskaičiuota vidutinė kaina, Lt** |
| 1 |  |
| 2  |  |
| 3 |  |
| 4 |  |
| 5 |  |
| 6 |  |
| **Vidutinė pasiūlymo kaina, Lt**  |  |

2. Keleivių pervežimo oro transportu paslaugų (aviabilietų) viešojo pirkimo atviro konkurso sąlygų pavyzdį išdėstau nauja redakcija (pridedama).

\_\_\_\_\_\_\_\_\_\_\_\_\_\_“.

DIREKTORIUS RIMGAUDAS VAIČIULIS

PATVIRTINTA

Viešųjų pirkimų tarnybos prie

Lietuvos Respublikos Vyriausybės direktoriaus 2004 m. gruodžio 31 d.

įsakymu Nr. 1S-82

(Viešųjų pirkimų tarnybos prie

Lietuvos Respublikos Vyriausybės direktoriaus 2007 m. rugsėjo 18 d.

įsakymo Nr. 1S-45 redakcija)

**KELEIVIŲ PERVEŽIMO ORO TRANSPORTU PASLAUGŲ (AVIABILIETŲ) VIEŠOJO PIRKIMO ATVIRO KONKURSO SĄLYGŲ PAVYZDYS**

**TURINYS**

1. BENDROSIOS NUOSTATOS

2. PIRKIMO OBJEKTAS

3. TIEKĖJŲ KVALIFIKACIJOS REIKALAVIMAI

4. PASIŪLYMŲ RENGIMAS, PATEIKIMAS, KEITIMAS

5. PASIŪLYMŲ GALIOJIMO UŽTIKRINIMAS

6. VOKŲ SU PASIŪLYMAIS ATPLĖŠIMO PROCEDŪROS

7. PASIŪLYMŲ NAGRINĖJIMAS

8. PASIŪLYMŲ ATMETIMO PRIEŽASTYS

9. PASIŪLYMŲ VERTINIMAS

10. PRELIMINARI PASIŪLYMŲ EILĖ

11. KONKURSO SĄLYGŲ PAAIŠKINIMAS

12. PRETENZIJŲ IR SKUNDŲ NAGRINĖJIMO TVARKA

13. SPRENDIMAS DĖL SUTARTIES SUDARYMO

14. DALYVAVIMAS JUNGTINĖS VEIKLOS SUTARTIES PAGRINDU

15. PIRKIMO SUTARTIES SĄLYGOS

16. Priedai:

1. Pasiūlymo forma[[1]](#footnote-1)1

2. Tiekėjo kvalifikacijos deklaracija

1. BENDROSIOS NUOSTATOS

1.1. **XX įstaiga**(toliau vadinama perkančiąja organizacija) numato įsigyti Keleivių pervežimo oro transportu paslaugas (aviabilietus).

1.2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (Žin., 1996, Nr. [84-2000](https://www.e-tar.lt/portal/lt/legalAct/TAR.C54AFFAA7622); 2006, Nr. [4-102](https://www.e-tar.lt/portal/lt/legalAct/TAR.C0DE35FFA738)) (toliau – Viešųjų pirkimų įstatymas).

1.2. Pirkimas vykdomas vadovaujantis Viešųjų pirkimų įstatymu, kitais teisės aktais bei konkurso sąlygomis.

1.3. Išankstinis skelbimas apie pirkimą buvopaskelbtas xxxx-xx-xx „Valstybės žinių“ priede „Informaciniai pranešimai“ Nr. XX, Europos bendrijų oficialių leidinių tarnybos specialiame leidinyje 2004/S XXX – XXXXXX ir Centrinėje viešųjų pirkimų informacinėje sistemoje.

1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

2. PIRKIMO OBJEKTAS

2.1. Perkamos kelionių oro transportu į Europos miestus paslaugos (aviabilietai). Maršrutas turi būti parinktas be nakvynių tarpiniuose miestuose. Perkančioji organizacija neriboja persėdimų tuo atveju, jei miesto neįmanoma pasiekti su vienu persėdimu.

2.2. Per metus numatoma apie 500 skrydžių. Numatomi maršrutai ir jų lyginamieji svoriai pateikiami 1 priede (pasiūlymo forma).

2.3. Numatoma keliauti ekonomine ir verslo klase.

2.4. Kelionės galutiniame taške numatoma būti ir 2 naktis, ir 3 naktis, ir daugiau kaip 3 naktis, ir kelionė taikant „savaitgalio taisyklę“.

2.5. Perkančioji organizacija turi turėti galimybę aviabilietus rezervuoti ir išpirkti be apribojimų.

2.6. Perkančioji organizacija turi turėti galimybę aviabilietus rezervuoti ir išpirkti su aviakompanijos nustatytais apribojimais.

2.7. Bilieto grąžinimui vežėjo nustatyti bilieto grąžinimo apribojimai negali viršyti 300 Lt.

2.8. Bilieto keitimui vežėjo nustatyti bilieto keitimo apribojimai negali viršyti 200 Lt.

2.9. Pirkimo objektas į atskiras dalis neskirstomas (pasiūlymai turi būti teikiami visam nurodytam paslaugų kiekiui).

2.10. Paslaugų pirkimo laikotarpis – 1 metai su galimybe sutartį pratęsti dar 1 metams.

3. TIEKĖJŲ KVALIFIKACIJOS REIKALAVIMAI

3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

1 lentelė. Bendrieji reikalavimai tiekėjų kvalifikacijai

|  |  |  |  |
| --- | --- | --- | --- |
| Eil. Nr. | Kvalifikacijos kriterijai | Kvalifikacijos kriterijų reikšmės | Kvalifikacijos kriterijus įrodantys dokumentai |
| 1.  | Tiekėjas neturi teistumo (jis išnykęs ar panaikintas) už šias nusikalstamas veikas: dalyvavimą nusikalstamoje organizacijoje, korupciją, sukčiavimą, pinigų plovimą, taip pat už pažeidimus profesinėje veikloje. | Privaloma | Išrašas iš teismo sprendimo arba, jeigu tokio nėra, Informatikos ir ryšių departamento prie Vidaus reikalų ministerijos ar atitinkamos užsienio šalies institucijos išduotas dokumentas (originalas arba tinkamai patvirtinta kopija), liudijantis, kad tiekėjas neturi teistumo, išduotas ne anksčiau kaip xxxx-xx-xx dieną. |
| 2.  | Tiekėjas nėra bankrutavęs, bankrutuojantis, likviduojamas ar laikinai sustabdęs savo veiklos. | Privaloma | Valstybės įmonės Registrų centro ar atitinkamos užsienio šalies institucijos išduotas dokumentas (originalas arba tinkamai patvirtinta kopija), patvirtinantis, kad tiekėjas nėra bankrutavęs, bankrutuojantis, likviduojamas ar laikinai sustabdęs savo veiklos, išduotas ne anksčiau kaip xxxx-xx-xx dieną.  |
| 3. | Tiekėjas yra atsiskaitęs su valstybės biudžetu. | Privaloma | Valstybinės mokesčių inspekcijos ar atitinkamos užsienio šalies institucijos išduotas dokumentas (originalas arba tinkamai patvirtinta kopija) apie atsiskaitymą su valstybės biudžetu, išduotas ne anksčiau kaip xxxx-xx-xx dieną.  |
| 4.  | Tiekėjas neturi įsiskolinimo valstybinio socialinio draudimo įstaigai. | Privaloma | Valstybinio socialinio draudimo įstaigos ar atitinkamos užsienio šalies institucijos išduotas dokumentas (originalas arba tinkamai patvirtinta kopija) apie socialinio draudimo įsiskolinimų nebuvimą, išduotas ne anksčiau kaip xxxx-xx-xx dieną.  |
| 5.  | Tiekėjas turi teisę verstis ta ūkine veikla, kuri reikalinga pirkimo sutarčiai vykdyti. | Privaloma | Įmonės įregistravimo pažymėjimo, įstatų kopijos, Valstybinio turizmo departamento prie Ūkio ministerijos išduotas pažymėjimas, kuris patvirtina, kad kelionės organizatorius ar kelionių agentūra turi teisę teikti atitinkamas turizmo paslaugas ar šalies, kurioje registruotas tiekėjas, atitinkami dokumentai*.* |
| 6. | Tiekėjas apie nustatytų reikalavimų atitikimą pateikia teisingą informaciją. | Privaloma | Tiekėjo deklaracija |

2 lentelė. Ekonominės ir finansinės būklės, techninio ir profesinio pajėgumo reikalavimai

|  |  |  |  |
| --- | --- | --- | --- |
| Eil. Nr. | Kvalifikacijos kriterijai | Kvalifikacijos kriterijų reikšmės | Kvalifikacijos kriterijus įrodantys dokumentai |
| 1. | Tiekėjo veiklos parduodant aviabilietus laikotarpis. | Ne mažiau kaip 3 metai. | Deklaracija |
| 2. | Tiekėjo buvimas Tarptautinės aviavežėjų asociacijos (IATA) nariu. | Privaloma | Tarptautinės aviavežėjų asociacijos nario sertifikatų kopijos. Tiekėjas, nesantis IATA nariu, gali pateikti įrodymus apie technines galimybes, atitinkančias reikalavimus IATA nariams, bei technines priemones operatyviai bilietų rezervacijai.  |
| 3. | Sėkmingas sutarčių vykdymas per pastaruosius 3 finansinius metus. | Bent viena panaši (perkamomis paslaugomis ir sutarties verte) įvykdyta sutartis. | Deklaracija ir per pastaruosius 3 finansinius metus įvykdytų panašių sutarčių sąrašas kartu su užsakovų pažymomis apie tai, kad sutartyse numatytos paslaugos buvo suteiktos tinkamai. |
| 4. | Metinė paskutinių metų aviabilietų pardavimo veiklos apyvarta. | 3 kartus didesnė už metinį perkančiosios organizacijos aviabilietų poreikį, t. y. 1500 tūkst. Lt. | Deklaracija |
| 5. | Tiekėjo darbuotojų kvalifikacija. | Turi būti bent vienas aptarnaujantis darbuotojas, turintis Tarptautinės aviavežėjų asociacijos sertifikatą. | Darbuotojų sąrašas su nurodoma kvalifikacija ir darbuotojų turimų Tarptautinės aviavežėjų asociacijos sertifikatų kopijos. |

3.2. Vietoj 1 lentelės 1, 2 ir 5 punktuose nurodytų dokumentų tiekėjas gali pateikti Viešųjų pirkimų tarnybos prie Lietuvos Respublikos Vyriausybės išduotos pažymos dėl tiekėjo įrašymo į oficialius patvirtintų tiekėjų sąrašus kopiją. Tiekėjas taip pat gali pateikti kompetentingos užsienio institucijos, jei jos išduota pažyma patvirtina atitikimą aukščiau nustatytiems reikalavimams, išduotos pažymos kopiją. Perkančioji organizacija turi teisę paprašyti tiekėjo, kad jis pristatytų pažymos originalą.

3.3. Jei prašomas dokumentas išduotas anksčiau nei nurodyta lentelėje, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.

3.4. Tiekėjas turi atitikti keliamus kvalifikacijos reikalavimus ir patvirtinti savo atitikimą 2 priede pateiktoje tiekėjo kvalifikacijos deklaracijoje.

3.5. Jeigu Keleivių pervežimo oro transportu paslaugų (aviabilietų) viešojo pirkimo atvirame konkursedalyvauja ūkio subjektų grupė, bendrus reikalavimus (1 lentelė) turi atitikti kiekvienas grupėje dalyvaujantis tiekėjas. Visi tiekėjų grupės nariai kartu turi atitikti 2 lentelėje nustatytus reikalavimus. Ūkio subjektų grupė, teikianti bendrą pasiūlymą, pateikia jungtinės veiklos sutartį arba jos kopiją.

3.6. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

3.7. Perkančioji organizacija nereikalauja, kad ūkio subjektų grupės jungtinės veiklos sutarties pagrindu pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įsteigtų juridinį asmenį.

4. PASIŪLYMŲ RENGIMAS, PATEIKIMAS, KEITIMAS

4.1. Tiekėjas gali pateikti tik vieną pasiūlymą. Tiekėjas, kuris pasiūlymą pateikė asmeniškai, negali dalyvauti tiekėjų grupėje, teikiančioje kitą pasiūlymą. Pasiūlymas, pasirašytas tiekėjo arba jo įgalioto asmens, turi būti pateiktas raštu adresu: xxxx įstaiga, Vilnius, Gedimino pr. Xxxx, tel. xxxx, atsakingas darbuotojas xxxx.

4.2. Tiekėjo pasiūlymas bei kita korespondencija pateikiama lietuvių kalba.

4.3. Pasiūlyme nurodant kainas laikytis šių reikalavimų:

4.3.1. Paslaugų (aviabilietų) pirkimo kaina laikyti kelionės kainą į priekį ir atgal. Jeigu skrydis bus su persėdimais, tai jis turi būti su persėdimais į abi puses.

4.3.2. Į pasiūlyme nurodytą paslaugų pirkimo kainą turi būti įskaityta aviakompanijos kaina (tarifas), visi privalomi mokesčiai (oro uosto, kuro, saugos mokesčiai), tiekėjo taikomas aptarnavimo mokestis bei kiti Lietuvos Respublikos įstatymais nustatyti mokesčiai, kurie gali padidinti perkamų paslaugų kainą.

4.3.3. Tiekėjas pasiūlyme negali nurodyti specialių trumpalaikių kainų, t. y. kainų, kurių pardavimo laikotarpis nuo kainos galiojimo pradžios iki kainos galiojimo pabaigos yra trumpesnis negu trys mėnesiai.

4.3.4. Visos pasiūlyme nurodytos paslaugos pirkimo kainos turi būti pagrįstos sutartimis arba kitais dokumentais. Su pasiūlymu turi būti pateikta aviakompanijos arba rezervacinės sistemos pažyma arba sutarties kopija, patvirtinta tiekėjo, kad siūlomos vežėjo kainos bei privalomi (nuo tiekėjo nepriklausomos kainos dalys) biliete nurodyti mokesčiai yra nurodyti teisingai. Jei tiekėjas siūlo nuolaidą, jis turi pagrįsti ir įrodyti, kad ši nuolaida neviršija aviakompanijos nustatyto komisinio mokesčio. Tiekėjas taip pat gali būti paprašytas įrodyti, kad tokio dydžio komisinis mokestis jam bus taikomas visą sutarties su perkančiąja organizacija laikotarpį.

4.3.5. Pasiūlymą pateikti iki xxxx-xx-xx xx val. xx min. Vėliau gauti pasiūlymai nepriimami.

4.4. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 60 dienų nuo pasiūlymo pateikimo termino dienos.

4.5. Tiekėjo prašymu perkančioji organizacija nedelsdama pateikia rašytinį patvirtinimą, kad tiekėjo pasiūlymas yra gautas, ir nurodo gavimo datą bei valandą.

4.6. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša raštu visiems tiekėjams, paėmusiems konkurso sąlygas.

4.7. Tiekėjas pasiūlymą privalo pateikti pagal 1 priede pateiktą formą. Pasiūlymas teikiamas užklijuotame ir užantspauduotame voke. Ant voko turi būti užrašytas pirkimo pavadinimas, tiekėjo pavadinimas ir adresas. Ant voko taip pat turi būti užrašas: „Neatplėšti iki xxxx-xx-xx xx val. xx min. Pasiūlymo (su priedais) lapai turi būti sunumeruoti, susiūti ir paskutinio lapo antroje pusėje patvirtinti tiekėjo parašu bei antspaudu.

4.8. Pasiūlymas perkančiajai organizacijai pateikiamas paštu arba per kurjerį.

4.9. Perkančioji organizacija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku. Taip pat grąžinami neužklijuoti ir neantspauduoti vokai.

4.10. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gavo prieš pasiūlymų pateikimo terminą.

4.12. Tiekėjas kartu su pasiūlymu privalo pateikti Lietuvos Respublikos ūkio ministro 2006 m. vasario 1 d. įsakymu Nr. 4-41 patvirtintos formos Tiekėjo deklaraciją, patvirtinančią tai, kad tiekėjas nedavė ir neketina duoti perkančiosios organizacijos valstybės tarnautojams (darbuotojams) ar kitų tiekėjų atstovams pinigų, dovanų, nesuteikė jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti pirkimus (toliau – Tiekėjo sąžiningumo deklaracija). Tiekėjo sąžiningumo deklaracija turi būti susiūta kartu su kitais pasiūlymą sudarančiais dokumentais.

5. PASIŪLYMŲ GALIOJIMO UŽTIKRINIMAS

5.1. Perkančioji organizacija nereikalauja pasiūlymo galiojimo užtikrinimo.

6. VOKŲ SU PASIŪLYMAIS ATPLĖŠIMO PROCEDŪROS

6.1. Vokai su pasiūlymais bus atplėšiami adresu: xxxx. Komisijos posėdis vyks kabinete Nr. xxx, posėdžio pradžia – xx val. xx min.

6.2. Vokų atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai.

6.3. Vokų su pasiūlymais atplėšimo procedūroje dalyvaujantiems tiekėjams ar jų atstovams skelbiama pasiūlymą pateikusio tiekėjo pavadinimas ir pasiūlymo vidutinė paslaugų kaina. Ši informacija pateikiama ir posėdyje nedalyvavusiems, tačiau pageidavimą gauti informaciją raštu pareiškusiems tiekėjams.

7. PASIŪLYMŲ NAGRINĖJIMAS

7.1. Konkursui pateiktus pasiūlymus nagrinėja ir vertina Komisija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams. Komisija nagrinėja:

7.1.1. Ar tiekėjas savo pasiūlyme pateikė tikslius ir išsamius duomenis apie savo kvalifikaciją.

7.1.2. Ar tiekėjas atitinka minimalius kvalifikacinius reikalavimus.

7.1.3. Ar pasiūlymas atitinka konkurso sąlygose nustatytus reikalavimus.

7.1.4. Ar nebuvo pasiūlytos per didelės, perkančiajai organizacijai nepriimtinos kainos.

7.1.5. Ar nebuvo pasiūlytos neįprastai mažos kainos.

7.1.6. Ar pasiūlyme nurodyta bendra kaina atitinka pateiktų jos sudėtinių dalių sumą.

7.2. Iškilus klausimams dėl pasiūlymų turinio ir Komisijai paprašius, tiekėjai privalo pateikti papildomus paaiškinimus nekeisdami pasiūlymo. Paaiškinimai siunčiami faksu xxxx. Esant reikalui, tiekėjų atstovai gali būti kviečiami į Komisijos posėdį, pranešant visiems tiekėjams, į kokius klausimus turės atsakyti jų atstovai.

7.3. Perkančioji organizacija pasiūlymus vertina litais. Jeigu pasiūlyme kaina nurodyta užsienio valiuta, ji bus perskaičiuota litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo dieną.

7.4. Kai pateiktame pasiūlyme nurodoma neįprastai maža kaina, Komisija pareikalauja iš tiekėjo raštiško kainos sudėtinių dalių pagrindimo. Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis perkančioji organizacija informuoja Viešųjų pirkimų tarnybą fiksuodama pirkimo procedūros ataskaitoje.

8. PASIŪLYMŲ ATMETIMO PRIEŽASTYS

8.1. Komisija atmeta pasiūlymą, jeigu:

8.1.1. tiekėjas neatitiko minimalių kvalifikacinių reikalavimų;

8.1.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

8.1.3. pasiūlymas neatitiko konkurso sąlygose nustatytų reikalavimų;

8.1.4. visų tiekėjų buvo pasiūlytos per didelės, perkančiajai organizacijai nepriimtinos kainos;

8.1.5. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

8.1.6. pasiūlyme nurodyta bendra kaina neatitinka pateiktų jos sudėtinių dalių sumos;

8.1.7. tiekėjas nepateikė Tiekėjo sąžiningumo deklaracijos.

8.2. Apie pasiūlymo atmetimą tiekėjas informuojamas nedelsiant.

8.3. Jeigu Komisija dėl 8.1 punkte išvardytų priežasčių turi atmesti visus pasiūlymus, ji privalo gauti Viešųjų pirkimų tarnybos sutikimą.

9. PASIŪLYMŲ VERTINIMAS

9.1. Laimėjusiu pasiūlymu bus pripažintas tas pasiūlymas, kurio vidutinė kaina yra mažiausia.

9.2. Perkančioji organizacija vertina paslaugų pirkimo vidutinę kainą, kurią pasiūlyme pateiktose lentelėse apskaičiuoja tiekėjas.

9.3. Jeigu keli pasiūlymai pateikiami vienodomis kainomis, sudarant preliminarią pasiūlymų eilę pirmesniu į šią eilę įrašomas tiekėjas, anksčiausiai įregistravęs voką su pasiūlymais.

10. PRELIMINARI PASIŪLYMŲ EILĖ

10.1. Perkančioji organizacija įvertina pateiktus pasiūlymus ir nustato preliminarią pasiūlymų eilę. Šioje eilėje pasiūlymai surašomikainos didėjimo tvarka. Ši eilė nedelsiant pranešama pasiūlymus pateikusiems teikėjams.

11. KONKURSO SĄLYGŲ PAAIŠKINIMAS

11.1. Perkančioji organizacija atsako į kiekvieną tiekėjo rašytinį prašymą paaiškinti konkurso sąlygas, jeigu prašymas gautas ne vėliau kaip prieš 6 dienas iki pirkimo pasiūlymų pateikimo termino pabaigos.

11.2. Perkančioji organizacija į gautą prašymą paaiškinti konkurso sąlygas atsako ne vėliau kaip per 6 dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė konkurso sąlygas, bet nenurodo, iš ko gavo prašymą duoti paaiškinimą. Atsakymas siunčiamas taip, kad tiekėjas jį gautų ne vėliau kaip likus 6 dienoms iki pasiūlymų pateikimo termino pabaigos.

11.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą*.*

11.4. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 6 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat išsiunčiami visiems tiekėjams, kuriems buvo pateiktos konkurso sąlygos.

12. PRETENZIJŲ IR SKUNDŲ NAGRINĖJIMO TVARKA

12.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.

12.2. Pretenzija pateikiama perkančiajai organizacijai raštu per 5 dienas nuo tos dienos, kurią tiekėjas sužinojo arba turėjo sužinoti apie tariamą teisėtų interesų pažeidimą. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.

12.3. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 dienas nuo pretenzijos gavimo dienos, o apie priimtą sprendimą – ne vėliau kaip kitą darbo dieną pranešti pretenziją pateikusiam tiekėjui.

12.4. Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta Viešųjų pirkimų įstatymo nustatyta tvarka ir terminais, tiekėjas turi teisę kreiptis į teismą.

12.5. Ieškinys teismui turi būti pateikiamas per 10 dienų nuo tos dienos, kurią jis sužinojo ar turėjo sužinoti apie pretenzijos išnagrinėjimą perkančiojoje organizacijoje. Jei pretenzija per nustatytą terminą nebuvo išnagrinėta, tiekėjas turi teisę pateikti ieškinį teismui per 10 dienų nuo tos dienos, kurią pretenzija turėjo būti išnagrinėta. Ieškiniai nagrinėjami Lietuvos Respublikos civilinio proceso kodekso nustatyta tvarka. Apygardos teismai nagrinėja šias bylas kaip pirmosios instancijos teismai.

13. SPRENDIMAS DĖL SUTARTIES SUDARYMO

13.1. Perkančioji organizacija patvirtina pasiūlymų eilę ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir skundai, jeigu jų gauta, bet ne anksčiau kaip po 10 dienų nuo pranešimo apie preliminarią pasiūlymų eilę išsiuntimo tiekėjams dienos. Ši nuostata netaikoma, jei pasiūlymą pateikė vienas tiekėjas.

13.2. Perkančioji organizacija, priėmusi sprendimą dėl pirkimo sutarties (preliminariosios sutarties) sudarymo, apie šį sprendimą nedelsdama, ne vėliau kaip per 5 darbo dienas, praneša tiekėjams. Jei bus nuspręsta nesudaryti pirkimo sutarties (preliminariosios sutarties), minėtame pranešime nurodomos tokio sprendimo priežastys.

13.3. Perkančioji organizacija, gavusi tiekėjo, kurio pasiūlymas nebuvo atmestas, raštu pateiktą prašymą, atsako nedelsdama, ne vėliau kaip per 15 dienų nuo prašymo gavimo dienos, nurodydama laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio (preliminariosios sutarties šalių) pavadinimus.

13.4. Perkančioji organizacija neteikia informacijos, jei jos atskleidimas prieštarauja teisės aktams, kenkia visuomenės interesams, teisėtiems tiekėjų komerciniams interesams arba trukdo užtikrinti sąžiningą konkurenciją.

13.5. Pranešime konkursą laimėjusiam tiekėjui perkančioji organizacija nurodo laiką, iki kada reikia atvykti sudaryti pirkimo sutartį.

13.6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, iki nurodyto laiko neatvyksta sudaryti pirkimo sutarties, nepateikia pirkimo dokumentuose nustatyto pirkimo sutarties įvykdymo užtikrinimo arba jei tiekėjo pateikta konkurso sąlygų 4.12 punkte nurodyta Tiekėjo sąžiningumo deklaracija yra melaginga, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

13.7. Sudarant pirkimo sutartį negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.

13.8. Sudariusi pirkimo sutartį perkančioji organizacija nedelsdama, ne vėliau kaip per 3 darbo dienas po pirkimo sutarties sudarymo, apie sutarties sudarymą išsiunčia pranešimus kitiems dalyviams ir paskelbia Viešųjų pirkimų įstatymo nustatyta tvarka.

14. PIRKIMO SUTARTIES SĄLYGOS

14.1. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu.

14.2. Sutarties terminas – 1 metai. Sudaryta sutartis gali būti pratęsta 1 metams.

14.3. Sudaroma pirkimo sutartis turi atitikti laimėjusio tiekėjo pasiūlymą ir šias konkurso sąlygas.

14.4. Kainos apskaičiavimui perkančioji organizacija pasirenka įkainio bazės nustatymo būdą.

14.5. Kainos peržiūrimos ir perskaičiuojamos 200\_ m. \_\_\_\_\_\_\_\_\_\_\_ d., taip pat kai perkančioji organizacija nusprendžia pratęsti sutartį dar vieneriems metams.

14.6. Kainos perskaičiuojamos atsižvelgiant į rinkos kainų pokyčius. Perkančioji organizacija pasirenka kelių (ne mažiau kaip 3) aviakompanijų, kurios parduoda aviabilietus maršrutams, labiausiai reikalingiems perkančiajai organizacijai, kainas sutarties sudarymo datai ir apskaičiuoja šių maršrutų kainų vidurkį. Taip apskaičiuojama rinkos kaina.

14.7. Perkančioji organizacija apskaičiuoja skirtumą tarp vidutinės rinkos kainos ir analogiškais maršrutais tiekėjo pasiūlyme nurodytos vidutinės kainos. Šis skirtumas fiksuojamas sutartyje. Perkančioji organizacija sutartyje nustatytu periodiškumu vėl apskaičiuoja skirtumą tarp vidutinės rinkos kainos ir tiekėjo pasiūlyme pateiktos vidutinės kainos.

Atsižvelgdama į sutartyje užfiksuotą skirtumo dydį, perkančioji organizacija apskaičiuoja kainas, kuriomis tiekėjas turėtų parduoti aviabilietus ateinančiam laikotarpiui. Apskaičiuotus naujus įkainius siūloma tvirtinti perkančiosios organizacijos ir tiekėjų atstovų pasirašytais protokolais.

14.8. Jeigu trumpalaikės akcijos metu kuri nors aviakompanija tam tikriems maršrutams taiko kainas, žemesnes už rinkos, ir perkančiajai organizacijai tinka akcinio tarifo sąlygos bei perkančiosios organizacijos skrydžiuose yra atitinkamų vietų, tiekėjas irgi sumažina aviabilietų kainas analogiškiems maršrutams.

14.9.Perkančioji organizacija turi teisę įsigyti iš tiekėjo aviabilietus maršrutams ne į Europos miestus (tolimiems maršrutams) ir papildomiems maršrutams, kurių sutarties sudarymo dienai neįmanoma numatyti, mažiausiomis tuo metu Lietuvos rinkoje esančiomis kainomis.

14.10. Apmokėjimas atliekamas į sutartyje nurodytą sąskaitą (kuri sutarties vykdymo metu gali būti tikslinama) per 10 darbo dienų, kai pasiimami užsakomi aviabilietai. Apmokama litais.

14.11. Tiekėjas per 3 darbo dienas nuo pranešimo apie numatomą su juo sudaryti sutartį gavimo privalo pateikti sutarties įvykdymo užtikrinamą – 5% pirkimo objekto vertės banko arba draudimo bendrovės garantiją.

14.12. Tiekėjui pažeidus sutarties sąlygas, sutartis nutraukiama.

14.13. Pirkimo sutarties sąlygos sutarties galiojimo laikotarpiu nekeičiamos.

14.14. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme ar arbitraže.

\_\_\_\_\_\_\_\_\_\_\_\_\_\_

Keleivių pervežimo oro transportu paslaugų (aviabilietų) viešojo pirkimo atviro konkurso sąlygų pavyzdžio 1 priedas

**(Pasiūlymo pavyzdys)**

Herbas arba prekių ženklas

(Tiekėjo pavadinimas)

(Registro, kuriame kaupiami ir saugomi duomenys apie tiekėją, pavadinimas, tiekėjo kodas, buveinės adresas, kontaktinė informacija)

(Perkančiosios organizacijos pavadinimas)

**PASIŪLYMAS**

**DĖL SKRYDŽIŲ PASLAUGŲ (AVIABILIETŲ) VIEŠOJO PIRKIMO ATVIRO KONKURSO**

(Data)

(Vieta)

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) atviro konkurso skelbime, išspausdintame xxxx-xx-xx „Valstybės žinių“ priedo „Informaciniai pranešimai“ Nr. ;

2) atviro konkurso sąlygose;

3) kituose pirkimo dokumentuose.

Mes siūlome šias paslaugų kainas (lentelėse nurodoma aviabilieto kaina su visais mokesčiais):

1 lentelė.Tiesioginių skrydžių verslo klase kainos\*

|  |  |  |  |  |
| --- | --- | --- | --- | --- |
| **Maršrutas** | **Maršruto lyginamasis svoris** | **Aviabilieto kaina, Lt** | **Aviakompanijos kodas** | **Perskaičiuota kaina, Lt** |
| **Vilnius–Briuselis–Vilnius** | **0,5** | **1800** | **xxxxxx** | **900** |
| **Vilnius–Londonas–Vilnius** | **0,4** | **2500** | **xxxxxx** | **1000** |
| **Vilnius–Paryžius–Vilnius** | **0,1** | **1700** | **xxxxxx** | **170** |
| **Vidutinė kaina (perskaičiuotų kainų suma), Lt** | **2070** |

*\*Kelionėms verslo klase jokie apribojimai netaikomi.*

2 lentelė.Tiesioginių skrydžių ekonomine klase, aviabilietus rezervuojant ir išperkant be apribojimų, kainos\*

|  |  |  |
| --- | --- | --- |
| **Maršrutas** | **Maršruto lyginamasis svoris** | **Perskaičiuota kaina, Lt** |
| **Aviabilieto kaina, Lt** | **Aviakompanijos kodas** | **Iš viso** (2\*3) Lt |
| **1** | **2** | **3** | **4** | **5** |
| Vilnius–Briuselis–Vilnius | 0,5 | 1100 | xxxxxx | 550 |
| Vilnius–Londonas–Vilnius | 0,4 | 1300 | xxxxxx | 520 |
| Vilnius–Paryžius–Vilnius | 0,1 | 850 | xxxxxx | 850 |
| **Vidutinė kaina (lentelės 15 stulpelyje pateiktų kainų suma), Lt**  | **1920** |

*\*Minimali kelionės trukmė – 2 paros*

3 lentelė. Tiesioginių skrydžių ekonomine klase, aviabilietus rezervuojant ir išperkant su apribojimais, kainos

|  |  |  |  |  |  |  |
| --- | --- | --- | --- | --- | --- | --- |
| **Maršrutas** | **Maršruto lyginamasis svoris** | Kelionės trukmė – **2 paros** | Kelionės trukmė – **3 paros** | Kelionės trukmė – **ilgiau kaip 3 paros** | Kelionė pagal **savaitgalio taisyklę** | **Perskaičiuota kaina, Lt** |
| **Aviabilieto kaina, Lt** | **Iš viso** (3x2), Lt | **Aviakompanijos kodas** | **Aviabilieto kaina, Lt** | **Iš viso** (6x2), Lt | **Aviakompanijos kodas** | **Aviabilieto kaina, Lt** | **Iš viso** (9x2), Lt | **Aviakompanijos kodas** | **Aviabilieto kaina, Lt** | **Iš viso** (12x2), Lt | **Aviakompanijos kodas** | **Iš viso** (4+7+10+13)/4 Lt |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
| Vilnius–Briuselis–Vilnius | 0,5 | 1200 | 600 | xxxxxx | 1170 | 585 | xxxxxx | 1150 | 575 | xxxxxx | 1100 | 550 | xxxxxx | 578 |
| Vilnius–Londonas–Vilnius | 0,4 | 1400 | 560 | xxxxxx | 1370 | 540 | xxxxxx | 1325 | 530 | xxxxxx | 1300 | 520 | xxxxxx | 538 |
| Vilnius–Paryžius–Vilnius | 0,1 | 900 | 90 | xxxxxx | 875 | 87,5 | xxxxxx | 850 | 85 | xxxxxx | 800 | 80 | xxxxxx | 82,5 |
| **Vidutinė kaina (lentelės 15 stulpelyje pateiktų kainų suma), Lt** | **1201** |

4 lentelė.Skrydžių su persėdimais į Europos miestus verslo klase kainos\*

|  |  |  |  |  |
| --- | --- | --- | --- | --- |
| **Maršrutas** | **Maršruto lyginamasis svoris** | **Aviabilieto kaina, Lt** | **Aviakompanijos kodas** | **Perskaičiuota kaina, Lt** |
| Vilnius–Lisabona–Vilnius | 0,3 | 2800 | xxxxxx | 900 |
| Vilnius–Madridas–Vilnius | 0,5 | 2400 | xxxxxx | 1000 |
| Vilnius–Roma–Vilnius | 0,2 | 1800 | xxxxxx | 170 |
| **Vidutinė kaina (perskaičiuotų kainų suma), Lt** | **2070** |

*\*Kelionėms verslo klase jokie apribojimai netaikomi.*

5 lentelė.Skrydžių su persėdimais į Europos miestus ekonomine klase, aviabilietus rezervuojant ir išperkant be apribojimų, kainos\*

|  |  |  |
| --- | --- | --- |
| **Maršrutas** | **Maršruto lyginamasis svoris** | **Perskaičiuota kaina, Lt** |
| **Aviabilieto kaina, Lt** | **Aviakompanijos kodas** | Iš viso (2\*3) |
| **1** | **2** | **3** | **5** | **15** |
| Vilnius– Lisabona– Vilnius | 0,3 | 1400 | xxxxxx | 420 |
| Vilnius– Madridas– Vilnius | 0,5 | 1200 | xxxxxx | 600 |
| Vilnius– Roma– Vilnius | 0,2 | 900 | xxxxxx | 180 |
| **Vidutinė kaina (lentelės 15 stulpelyje pateiktų kainų suma), Lt** | **1200** |

*\*Minimali kelionės trukmė – 2 paros*

6 lentelė.Skrydžių su persėdimais į Europos miestus ekonomine klase, aviabilietus rezervuojant ir išperkant su apribojimais kainos

|  |  |  |  |  |  |  |
| --- | --- | --- | --- | --- | --- | --- |
| **Maršrutas** | **Maršruto lyginamasis svoris** | Kelionės trukmė – **2 paros** | Kelionės trukmė –**3 paros** | Kelionės trukmė –**Ilgiau kaip 3 paros** | Kelionė pagal **savaitgalio taisyklę** | **Perskaičiuota kaina, Lt** |
| **Aviabilieto kaina, Lt** | **Iš viso** (3x2), Lt | **Aviakompanijos kodas** | **Aviabilieto kaina, Lt** | **Iš viso**(6x2), Lt | **Aviakompanijos kodas** | **Aviabilieto kaina, Lt** | **Iš viso** (9x2), Lt | **Aviakompanijos kodas** | **Aviabilieto kaina, Lt** | **Iš viso** (12x2), Lt | **Aviakompanijos kodas** | **Iš viso** (4+7+10+13)/4 Lt |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
| Vilnius–Lisabona–Vilnius | 0,3 | 1450 | 435 | xxxxxx | 1425 | 427,5 | xxxxxx | 1410 | 423 | xxxxxx | 1200 | 360 | xxxxxx | 411 |
| Vilnius–Madridas–Vilnius | 0,5 | 1250 | 625 | xxxxxx | 1225 | 612,5 | xxxxxx | 1210 | 605 | xxxxxx | 1200 | 600 | xxxxxx | 611 |
| Vilnius–Roma–Vilnius | 0,2 | 950 | 190 | xxxxxx | 925 | 185 | xxxxxx | 910 | 182 | xxxxxx | 900 | 180 | xxxxxx | 184 |
| **Vidutinė kaina (lentelės 15 stulpelyje pateiktų kainų suma), Lt** | **1206** |

7 lentelė.Viso pasiūlymo vidutinės kainos apskaičiavimas

|  |  |
| --- | --- |
| **Lentelės** | **Lentelėse perskaičiuota vidutinė kaina, Lt** |
| **1** | 2070 |
| **2** | 1920 |
| **3** | 1201 |
| **4** | 2070 |
| **5** | 1200 |
| **6** | 1206 |
| **Vidutinė pasiūlymo kaina, Lt**  | **1611** |

Patvirtiname, kad siūlomos paslaugos visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
| 1. | Pažyma iš aviakompanijos apie pateiktų kainų pagrįstumą | X |
|  | *Kiti dokumentai, kuriuos išvardija tiekėjas* |  |
|  |  |  |

Sutarties įvykdymui užtikrinti pateiksime 5% pirkimo objekto vertės (xxxx Lt) draudimo bendrovės garantiją.

Pasiūlymas galioja iki 200 d.

\_\_\_\_\_\_\_\_\_\_\_\_\_\_

Tiekėjų kvalifikacijos vertinimo

metodinių rekomendacijų

2 priedas

**(Kvalifikacijos deklaracijos formos pavyzdys)**

Herbas arba prekių ženklas

(Tiekėjo pavadinimas)

(Registro, kuriame kaupiami ir saugomi duomenys apie tiekėją, pavadinimas, tiekėjo kodas, buveinės adresas, kontaktinė informacija)

(Perkančiosios organizacijos pavadinimas)

**KVALIFIKACIJOS DEKLARACIJA**

**Nr.**

(data)

(sudarymo vieta)

“Aš

*(vardas, pavardė, tiekėjo pavadinimas, pareigų pavadinimas)*

tvirtinu, kad mano atstovaujamo (-os) ,

 (*tiekėjo pavadinimas)*

dalyvaujančio (-ios) viešojo pirkimo procedūrose,

 *(pirkimo objekto pavadinimas)*

(*„Informacinių pranešimų“, kuriuose atspausdintas skelbimas, Nr., data ir pirkimo būdas)*

kvalifikacijos duomenys yra tokie:

1. tiekėjas neturi neišnykusio ar nepanaikinto teistumo už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje apibrėžtas šias nusikalstamas veikas: dalyvavimą nusikalstamoje organizacijoje, korupciją, sukčiavimą, pinigų plovimą;

2. tiekėjas nėra likviduojamas ar laikinai sustabdęs savo veiklos;

3. tiekėjui nėra iškelta bankroto byla ar vykdoma neteisminė bankroto procedūra;

4. tiekėjo veiklos pobūdis *(nurodomas veiklos pobūdis)* atitinka pirkimo objekto specifiką. Tiekėjas yra įregistruotas įstatymų nustatyta tvarka ir turi šiai sutarčiai vykdyti privalomus dokumentus:

*(surašomi visi atestatai, licencijos, leidimai, verslo liudijimai ir kiti sutarčiai vykdyti privalomi dokumentai, kuriuos perkančioji organizacija nurodė pirkimo dokumentuose)*

Pirkimo dokumentuose išvardyti kvalifikacijos kriterijai turi tokias reikšmes:

|  |  |  |  |
| --- | --- | --- | --- |
| Eil. Nr. | Kvalifikacijos kriterijaus pavadinimas | Tiekėjo kvalifikacijos kriterijaus reikšmė | Pirkimo dokumentuose nustatyta minimali (maksimali) kriterijaus reikšmė |
|  |  |  |  |
|  |  |  |  |
|  |  |  |  |
|  |  |  |  |

Man,

(*tiekėjo pavadinimas)*

žinoma, kad, jeigu perkančioji organizacija nustatytų, jog pateikti duomenys yra neteisingi, pateiktas pasiūlymas bus nenagrinėjamas ir atmestas.

PRIDEDAMA: 1.

*(surašomi visi pridedami dokumentai)*

(Pareigų pavadinimas) (parašas) (vardas ir pavardė)

\_\_\_\_\_\_\_\_\_\_\_\_\_\_

1. 1 Pateikiama pasiūlymo forma yra užpildyta siekiant pademonstruoti šios formos pildymo ir vidutinės pasiūlymo kainos apskaičiavimo ypatybes. Su pirkimo dokumentais tiekėjams teikiant pasiūlymo formą, joje neturi būti pavyzdinių duomenų, o kelionių maršrutai ir jų lyginamieji svoriai turi būti nurodyti realūs. [↑](#footnote-ref-1)